* **Μάλτα 4 μέρες 14-17/04/23. Αεροπορικώς**

**1η Μέρα : 14 Απριλίου Μ. Παρασκευή | Θεσσαλονίκη – Πτήση για Μάλτα – Βαλέττα (Ξενάγηση στην Πολιτιστική Πρωτεύουσα της Ευρώπης για το 2018).**

Συγκέντρωση νωρίς το πρωί στις 04:20 στο αεροδρόμιο ‘’ ΜΑΚΕΔΟΝΙΑ ‘’ και αναχώρηση για Μάλτα. Αμέσως μετά την άφιξη μας ( η πτήση διαρκεί μία ώρα και 20’ ) στο αεροδρόμιο της Μάλτας μεταφορά στην περίφημη πρωτεύουσα του τάγματος των Ιπποτών του Αγ. Ιωάννη, τη Valletta, όπου αρχικά θα απολαύσουμε το πρωινό μας και στη συνέχεια θα ξεναγηθούμε με τα πόδια, γιατί η κυκλοφορία των αυτοκινήτων δεν επιτρέπεται στο τμήμα της Παλιάς Πόλης. Πρόκειται για μια μοναδική καστρούπολη με ιδιαίτερη ιστορική σημασία και απεριόριστη ομορφιά. Διασχίζοντας την πύλη της Floriana (Floriana Gate) το τοπίο μας μεταφέρει νοητά στη περίοδο των Ιωαννιτών Ιπποτών ,εκπληκτικά κτίρια, πανέμορφα μπαλκόνια με ξύλινες κατασκευές σε έντονα χρώματα , παρεκκλήσια και ο εντυπωσιακός καθεδρικός ναός του St.Publio μας προϊδεάζει για τις εικόνες που θα ακολουθήσουν. Ήρθε η ώρα να συναντήσουμε το σιντριβάνι με τους Τρίτωνες ( Triton Fountain ) και να προσπεράσουμε ένα από τα πλέον αρχοντικά ξενοδοχεία της Μεσογείου – Το Phoenicia εξαιρετική επιλογή για ένα ρόφημα στο μοναδικό από πλευράς καλαισθησίας και κάλους του. Όλα γύρω μας είναι ανακαινισμένα από τον μοναδικό αρχιτέκτονα Renzo Piano η Valletta μας υποδέχεται σε ένα σύμπλεγμα κατασκευών, 70 μέτρα πάνω από την επιφάνεια της θάλασσας, τείχη και ακροπύργια, τάφροι και πολεμίστρες συνθέτουν μια εικόνα μιας μεσαιωνικής πόλης – κάστρου, πολιτιστική πρωτεύουσα της Ευρώπης το 2018 που όμοια της δεν θα συναντήσετε πουθενά στον κόσμο! Η προσπάθεια μας την πρώτη ημέρα , είναι να αποκτήσουμε όσο το δυνατό, μια περισσότερο συγκροτημένη άποψη της. Τα ‘’auberge ‘’ των Ιωαννιτών Ιπποτών, το γκρεμισμένο από τους βομβαρδισμούς του Β΄Παγκοσμίου πολέμου κτίριο της Όπερας, η Παναγία της Νίκης (Our Lady of Victory ) το πρόσφατα κατασκευασμένο κοινοβούλιο , το Πρωθυπουργικό γραφείο , είναι μερικές μόνο από τις εικόνες που θα θαυμάσουμε πριν επισκεφθούμε τους κήπους της Baracca , ένα από τα ομορφότερα σημεία της πρωτεύουσας με καταπληκτική θέα, στο Μεγάλο Λιμάνι (Grand Harbour ) και τις Τρείς Πόλεις (Three Cities ). Ο Καθεδρικός ναός του Αγ. Ιωάννη με τους πίνακες του Caravaggio θα μας αφήσει άναυδους με το καταπληκτικό εσωτερικό διάκοσμο του. Η κεντρική πλατεία με το Palazzo των Ιπποτών ( Παλαιό Κοινοβούλιο ) αλλά και κατοικία των Μαγίστρων κατά τη διάρκεια της παντοδυναμίας του Τάγματος (1530-1798), η πρόσφατα ανακαινισμένη κλειστή αγορά ( Il Suq tal Belt )με τα αγροτικά προϊόντα της Μαλτέζικης γης , είναι μερικά μόνο από τα σημεία που θα επισκεφθούμε . Στον ελεύθερο χρόνο σας ,θα σας προτείνουμε να διασχίσετε τα στενά δρομάκια παράλληλα και κάθετα με τον κεντρικό πεζόδρομο (Republic street ) να επισκεφθείτε τη Strait street με τα ατμοσφαιρικά μικρά cafe τους κήπους Hastings , τη συνοικία της Αγ.Βαρβάρας (St.Barbara Bastions) με την υπέροχη θέα στο λιμάνι και το Fort Elmo στο βασικότερο σημείο της Valletta ( παλαιά φυλακή όπου ‘’γυρίστηκε’’ η ταινία το Εξπρές του Μεσονυκτίου) . Μεταφορά στο ξενοδοχείο μας. Η διάθεση των δωματίων ( check in ) πραγματοποιείται, σύμφωνα με τη Μαλτέζικη νομοθεσία μετά τις 15:00 ( το μεσημέρι). Μετά την απαραίτητη ανάπαυση, νωρίς το βράδυ γνωριμία με την περιοχή ST. JULIANS με τις αναρίθμητες προτάσεις επισιτισμού και διασκέδασης.

**2η Μέρα : 15 Απριλίου – Μ. Σάββατο | Τρεις πόλεις (Senglea, Vitoriossa, Cospicoua) – Ψαροχώρι Marsaxlokk – Βραδινή Βαλέττα.**

Μετά το πρωινό μας, θα γνωρίσουμε τις καταπληκτικές περιοχές των 3 πόλεων (The Τhree cities ) ένα μοναδικό σύμπλεγμα αρχιτεκτονικών κατασκευών κάστρων, κατοικιών και σημαντικών κτιρίων, κτισμένα σε μια συγκλονιστική θέση στο Μεγάλο Λιμάνι (Grand Harbour). Στη συνέχεια θα κινηθούμε προς τη νότια πλευρά του νησιού όπου θα επισκεφθούμε το ψαροχώρι Marsaxlokk με την περίφημη λαϊκή αγορά και τον αλιευτικό στόλο της Μάλτα, καθώς επίσης και τα παραδοσιακά βαρκάκια ( luzzu ).Επιστροφή στο ξενοδοχείο. Το βράδυ μεταφορά στη Βαλέττα για να θαυμάσουμε τη φωταγωγημένη καστρούπολη και για όσους επιθυμούν, να παρακολουθήσουμε την Αναστάσιμη Ακολουθία. Επιστροφή στο ξενοδοχείο. Διανυκτέρευση.

**3η Mέρα : 16 Απριλίου - Κυριακή του Πάσχα | Μόστα – Ραμπάτ – Μεδίνα.**

Μετά το πρωινό, αναχωρούμε για την ξενάγηση στο κέντρο του νησιού, με πρώτη επίσκεψη στο Καθεδρικό Ναό της Παναγίας στη Μόστα. Στην συνέχεια θα μεταφερθούμε στο λόφο του Ραμπάτ για την επίσκεψη στη σιωπηλή πολιτεία Μεδίνα , που είναι οχυρωμένη σε απόρθητο κάστρο και είχε διατελέσει στο Μεσαίωνα πρωτεύουσα του νησιού. Θα περπατήσουμε στα πλακόστρωτα μεσαιωνικά δρομάκια για να δούμε τα κυριότερα σημεία της πόλης. Το μεσημέρι επιστροφή στον Άγιο Ιουλιανό, κεντρικό σημείο αναφοράς της κοσμικής δραστηριότητας του νησιού. Επιστροφή στο ξενοδοχείο. Διανυκτέρευση.

**4η Μέρα: 17 Απριλίου – Δευτέρα του Πάσχα | Εκδρομή στο χωριό του Popeye & Gozo.**

Μετά το πρωινό μας, στις 10:00 θα ξεκινήσουμε τη γνωριμία μας με τη βορειοδυτική πλευρά του νησιού. Πρώτη μας στάση, το περίφημο χωριό του Ποπάϊ, ένα πρώην κινηματογραφικό στούντιο, όπου το 1980 γυρίστηκε η ομώνυμη ταινία και σήμερα είναι θεματικό πάρκο. Δεν συμπεριλαμβάνεται η είσοδος ( ενήλικας 14€ παιδί 9€ ). Μετά από παραμονή μιάμισης ώρας, θα συνεχίσουμε για την γνωριμία μας με το πανέμορφο νησί του Gozo ( Δεν περιλαμβάνονται τα ακτοπλοϊκά εισιτήρια, τιμή εισιτηρίου 5€ κατ’ άτομο ). Μεταφορά στο αεροδρόμιο για την πτήση της επιστροφής.

**Σημείωση:** H σειρά των ξεναγήσεων μπορεί να αλλάξει για την καλύτερη εκτέλεση του προγράμματος χωρίς να παραληφθεί καμία από αυτές.

|  |  |
| --- | --- |
| **Μαγευτική Μάλτα 4 μέρες**  | **Αναχώρηση 14/04 - Πακέτο εκδρομής** |
| **Ξενοδοχεία** | **Κατ.** | **Διατροφή** | **Τιμή σε δίκλινο** | **1ο & 2ο παιδί** | **Επιβ. Μονόκλινου** | **Γενικές Πληροφορίες** |
| G Hotel | 3\* | Πρωινό | Early booking τιμή: 345€ (για τις πρώτες 10 θέσεις) Κανονική τιμή: 375€ | Early booking τιμή: 300€ (για τις πρώτες 10 θέσεις) Κανονική τιμή: 335€ | 90€ | Πτήσεις με Air Malta: Θεσσαλονίκη - Μάλτα: 06:20 - 07:00 Μάλτα - Θεσσαλονίκη: 23:20 - 01:50 |
|
| Cavalieri Art (comfort rroms) | 4\* | Πρωινό | Early booking τιμή: 489€ (για τις πρώτες 10 θέσεις) Κανονική τιμή: 519€ | Early booking τιμή: 320€ (για τις πρώτες 10 θέσεις) Κανονική τιμή: 365€ | 120€ |
|
| Hugo  | 4\* sup. | Πρωινό | Early booking τιμή: 545€ (για τις πρώτες 10 θέσεις) Κανονική τιμή: 575€ | x | 120€ |
| **Στο πρόγραμμα εκδρομών για τους ταξιδιώτες που θα επιλέξουν τα ξενοδοχεία Hugo & Cavalieri, περιλαμβάνονται τα ακόλουθα :**Αεροπορικά εισιτήρια με ναυλωμένη πτήση Θεσσαλονίκη – Μάλτα – Θεσσαλονίκη με την Αirmalta. Περιλαμβάνει 8kg χειραποσκευή ανά άτομο και βαλίτσα 23kg ανά άτομο. Μεταφορές από/προς το αεροδρόμιο της Μάλτας. Επιπλέον πρωινό την ημέρα της άφιξης. Τρείς (3) διανυκτερεύσεις σε ξενοδοχείο της επιλογής σας. Πρωινό στο ξενοδοχείο ( καθημερινά). Ξενάγηση στη Valletta την 1η ημέρα. Βραδινή περιήγηση στον Άγ. Ιουλιανό. Ξενάγηση στις Τρεις Πόλεις και στο Marsaxlokk την 2η ημέρα. Μεταφορά στη Βαλλέτα το βράδυ της 2ης ημέρας. Ξενάγηση σε Μόστα – Μεδίνα – Ραμπάτ την 3η μέρα. Εκδρομή στο χωριό του Ποπάϊ και το νησί Γκόζο. Ελληνόφωνος ξεναγός.**Στο πρόγραμμα για τους ταξιδιώτες που θα επιλέξουν το ξενοδοχείο G -hotel περιλαμβάνονται τα ακόλουθα:** Αεροπορικά εισιτήρια με ναυλωμένη πτήση Θεσσαλονίκη – Μάλτα – Θεσσαλονίκη με την Αirmalta. Περιλαμβάνει 8kg χειραποσκευή ανά άτομο και βαλίτσα 23kg ανά άτομο. Μεταφορές από/προς το αεροδρόμιο της Μάλτας. Τρείς (3) διανυκτερεύσεις σε ξενοδοχείο της επιλογής σας . Πρωινό στο ξενοδοχείο ( καθημερινά). Ξενάγηση στη Valletta την 1η ημέρα. Βραδινή περιήγηση στον Άγ. Ιουλιανό. Ελληνόφωνος ξεναγός.**Δεν περιλαμβάνονται:**Φόροι αεροδρομίου & επίναυλοι καυσίμων: 145€. Είσοδοι σε μουσεία και αρχαιολογικούς χώρους. Η είσοδος στο χωριό του Ποπάϊ τιμή ενήλικα 14€ και παιδική τιμή 9€. Τιμή ακτοπλοϊκού εισιτηρίου για το νησί Γκόζο 5€ κατ’ άτομο. Φιλοδωρήματα, ποτά, αχθοφορικά. Ειδική ασφαλιστική κάλυψη για ακύρωση ταξιδιού λόγω ασθένειας COVID19: 20€. Ζητήστε αναλυτικότερες πληροφορίες. Τοπικοί δημοτικοί φόροι οι οποίοι πληρώνονται απευθείας στο ξενοδοχείο (0,50€ ανά άτομο / ανά ημέρα). Εxtra ασφάλιση. |
|